ნიკ ნელსონი (გულის გამჩერებელი)

**ნიკ ნელსონი** () —  ელის ოსმანის გრაფიკული რომანის „გულის გამჩერებელი“ და მისი 2022 წლის ტელეადაპტაციის მთავარი პერსონაჟი, რომლის როლსაც უკანასკნელში ასრულებს კიტ კონორი. პირველად გამოჩნდა 2014 წლის რომანში „მარტოსული“ ().

## მიმოხილვა
გრაფიკულ რომანში „გულის გამჩერებელი“ და 2022 წლის ტელეადაპტაციაში ნიკ ნელსონი ჩარლი სპრინგის შეყვარებულია. ნიკი არის სკოლის რაგბის გუნდის ბისექსუალი წევრი. იგი ჩარლიზე ზრუნავს და პირობას დებს, რომ მას ყველაფრის ფასად დაიცავს. ნიკი არის ძალიან მზრუნველი, მოსიყვარულე, და მოსწონს რაგბი, ფორმულა ერთი, Marvel, წვიმა და ცხოველები. არის ძალიან მაღალი, აქვს მუქი ქერა თმა და ყავისფერი თვალები. ნიკი თავდაპირველად საკუთარ სექსუალობაში ვერ ერკვეოდა, ჩარლის დახმარებით კი საკუთარი იდენტობა იპოვა, რის შემდეგაც ამაში დედამისს გამოუტყდა. „გულის გამჩერებლის“ ფრენჩაიზის გარდა, ნიკი ასევე ჩნდება ელის ოსმანის სხვა ნამუშევრებში, როგორებიცაა:  „ნიკი და ჩარლი“  () და „ეს ზამთარი“ ().

## ისტორია
ნიკი დაიბადა 4 სექტემბერს. მისი მშობლები არიან სტეფანე და სარა ნელსონები და ჰყავს უფროსი ძმა, დევიდ ნელსონი. მამამისი არის ფრანგი, ხოლო დედამისი — ბრიტანელი, რის გამოც ნიკი ბრიტანელ-ფრანგია. „გულის გამჩერებლის“ მოვლენების დაწყებამდე, ნიკი ნიჭიერი რაგბისტი გახდა, მისი მშობლები განქორწინდნენ, მისი ძმა გადავიდა და ძაღლი აიყვანა სახელად ნელი, მოგვიანებით კი კიდევ ერთი ძაღლი — ჰენრი. ნიკს უსიამოვნო და რთული ურთიერთობა აქვს მამამისთან, რომელიც მის ცხოვრებაში თითქმის არასდროს ჩნდება, და მის ძმასთან, რომელიც ჰომოფობი და უსიამოვნო პიროვნებაა.

## პიროვნული დახასიათება
ნიკი არის დაკუნთული, ძლიერი, 1.9 მ (6.1 ფუტი) სიმაღლის რაგბისტი, რომელიც თავდაპირველად სტერეოტიპულ უხეშ და თავხედ პიროვნებად მიიჩნევა, თუმცა როცა ჩარლი მას პირადად გაიცნობს, ნიკის სიკეთე, მხიარულობა, მზრუნველობა და გონებაგახსნილობა აშკარა ხდება. ნიკი ხშირად ცდილობს პრობლემათა პრაქტიკულად გადაჭრას, რაც ზოგჯერ არასასურველ შედეგებს იღებს, თუმცა ყოველთვის კეთილსინდისიერება ამოძრავებს. რაგბის გარდა, ნიკს ასევე კარგად გამოსდის ცხობა, მისი საყვარელი ფილმია „შურისმაძიებლები“, საყვარელი პერსონაჟი — რკინის კაცი, არის ფა თასისა და ექვსი ერის ჩემპიონატის  გულშემატკივარი,  მოსწონს „გრიფინები“ და მისი MBTI ტიპია ESFJ/მზრუნველი. ნიკის საყვარელი ჯგუფია Vampire Weekend.

## გამოჩენა
### ლიტერატურა
*„მარტოსული“ () (2014)
*„ნიკი და ჩარლი“ () (2015)
*„ეს ზამთარი“ () (2015)
*„რადიო სიჩუმე“ () (2016) 
*„გულის გამჩერებელი“ () (2019–დღემდე)
***ტომი 1* (2019)
***ტომი 2* (2019)
***ტომი 3* (2020)
***ტომი 4* (2021)
***ტომი 5* (2023)

### ტელევიზია
*„გულის გამჩერებელი“ () (2022–დღემდე)

## გამოხმაურება
ნიკ ნელსონმა ბისექსუალობის მტკიცედ წარმოჩენისთვის საზოგადოდ პოზიტიური გამოხმაურება მოიპოვა და მიიჩნევა, როგორც მოსაწონ, კარგად შემუშავებულ პერსონაჟად. გამომცემლობა „Culture“-ის რედაქტორმა ბეატრის გაცმა დაწერა, რომ „ნიკ ნელსონი არის პერსონაჟი, რომელიც ახალგაზრდებს წარმოაჩენს, მათ თავს დანახულად აგრძნობინებს და დაფიქრებას იწვევს,“ აგრეთვე შეაქო სცენა, სადაც ნიკი დედამისს ბისექსუალობაში და ჩარლისთან ურთიერთობაში უტყდება. 
„CBR“-ის რედაქტორმა მედისონ დიასმა შეაქო პერსონაჟის კეთილი ხასიათი და დაწერა, რომ „სერიალის განმავლობაში, ნიკს აქვს შინაგანი კონფლიქტი საკუთარის სექსუალობის შესახებ, მაგრამ ყოველ ნაბიჯში ჩარლის მიმართ გულწრფელი რჩება,“  აგრეთვე „იგი სიტყვას ყოველთვის ასრულებს, რითაც შთაგონებადი თინეიჯერებისთვის ხდება ღირსეული კერპი.“ ნიკი მოხვდა მეორე ადგილზე *Collider*-ის 2013 წლის „გულის გამჩერებლის“ ტოპ ათი ყველაზე მოსაწონი პერსონაჟის რანგირებულ სიაში. 
„Teen Vogue“-ის რედაქტორმა ჰანა მაკენზიმ მოიწონა ნიკ ნელსონის სიამაყე საკუთარ ბისექსუალობაში და განაცხადა, რომ „ამიტომაც არის ასეთი მნიშვნელოვანი მთავარი პერსონაჟის მიერ თავისი ბისექსუალობის ხმამაღლა და ამაყად განცხადება — განსაკუთრებით იმ ახალგაზრდებზე გათვლილ სერიალში, რომლებსაც თავიანთ სექსუალობაზე რთული და გაურკვეველი გრძნობები აქვთ.“

პოზიტიური შეფასება მოიპოვა კიტ კონორის შესრულებამაც. „Radio Times“-მა იგი „2023 წლის ამომავალი ვარსკვლავების“ სიაში შეიყვანა. კონორმა მოიპოვა 2023 წლის RTS Programme Awards-ის მთავარი მსახიობის ჯილდო.

## შენიშვნები 
## იხილეთ აგრეთვე
*ჩარლი სპრინგი
*„გულის გამჩერებელი“ (გრაფიკული რომანი)
*„გულის გამჩერებელი“ (ტელესერიალი)

## რესურსები ინტერნეტში
* ნიკის პერსონაჟის პროფილი
* ელის ოსმანის Tumblr ბლოგი

## სქოლიო
კატეგორია:ინგლისელი მამაკაცი პერსონაჟები სატელევიზიო დრამაში
კატეგორია:ბავშვი პერსონაჟები ლიტერატურაში
კატეგორია:ბავშვი პერსონაჟები სატელევიზიო დრამაში
კატეგორია:გამოგონილი ბისექსუალი მამაკაცები
კატეგორია:გამოგონილი ლგბტ პერსონაჟები ლიტერატურაში
კატეგორია:გამოგონილი ლგბტ პერსონაჟები სატელევიზიო დრამაში
კატეგორია:მამაკაცი პერსონაჟები ლიტერატურაში
კატეგორია:თინეიჯერი პერსონაჟები ლიტერატურაში
კატეგორია:თინეიჯერი პერსონაჟები სატელევიზიო დრამაში
კატეგორია:2014 წელს შექმნილი ლიტერატურული პერსონაჟები
კატეგორია:გამოგონილი მამაკაცი სპორტსმენები
კატეგორია:2022 წელს შექმნილი სატელევიზიო პერსონაჟები